作者：周必大
词牌/韵律：合宫歌

paragraphs: 圣明朝，旷典乘秋举。
大飨本仁祖。
九室八牖四户。
敕躬齐戒格堪舆。
盛牲实俎。
并侑总稽古。
玉露乍肃天宇。
冰轮下照金铺。
燎烟嘘呼。
郁尊香，云门舞。
仿佛翔坐，灵心咸嘉娱。
众星俞美，光属照熉珠。
清晓御丹凤，湛恩遍浃率溥。
欢声雷动岳镇呼。
徐命法驾，万骑花盈路。
献胙慈极，寿同箕翼，事超唐虞。
看平燕云，从此兴文偃武。
待重会诸侯，依旧东都。